Òne mają zbògacëc twòrzoną pùblikacjã ò historie tegò spòrtu w miesce. Mònografiô òbònionô òbrôzkama i òdjimkama pòwstôwô z leżnoscë 80-ti roczëznë pòstawieniô òbiektu. – To je baro czekawi elemeńt historie gardu, jaczi donëchczas sã nie dożdôł rzetelnégò òbrobieniô – gôdô ùdbòdôwôcz i redachtór pùblikacje Michôł Jelińsczi. Òbrôzków to równak wiele nie dało, temù ùtwórcowei pùblikacje proszą ò pòmòc. – Nôbarżi wôrtné mdą òdjimczi z latów 40, 50 i 60, le ë rôd przëjimiemë kòżdą pamiątkã. Pamiątczi jaczé sã tikają wejrowsczich tenisowëch kòrtków to mòże halac do kùńca séwnika do Wëdzélu Kùlturë, Promòcje i Spòlëznowëch Sprawów Ùrzãdu Gardu Wejrowa.